Το ***Cowboys from Hell*** είναι το πέμπτο άλμπουμ του αμερικανικού heavy metal συγκροτήματος Pantera, που κυκλοφόρησε στις 24 Ιουλίου 1990, από την "Atco Records". Ήταν το πρώτο εμπορικά επιτυχημένο άλμπουμ του συγκροτήματος, εκθέτοντας το groove metal στυλ τους σε mainstream κοινό. Το "*Cowboys from Hell"* θεωρείται το "επίσημο" ντεμπούτο των Pantera από τους περισσότερους οπαδούς, καθώς και από τα μέλη του συγκροτήματος, όπως άφησαν πίσω τους το glam metal παρελθόν τους και άρχισαν να επικεντρώνονται στο groove metal. Μετά την κυκλοφορία του, ένα λογότυπο για το συγκρότημα έγινε που χαρακτηρίζει τα γράμματα "CFH" (η συντομογραφία του τίτλου του album) σε ένα κυκλικό σχέδιο.

Σύνθεση και ηχογράφηση
----------------------

Μετά από συνεχείς απορρίψεις από διάφορες δισκογραφικές εταιρείες, ο εκπρόσωπος της "Atco Records", Μαρκ Ρος είδε το συγκρότημα ζωντανά, κάτι που του ζητήθηκε από το αφεντικό του, Ντέρεκ Σούλμαν (ο οποίος ήθελε να υπογράψει συμβόλαιο με το συγκρότημα). Ο Ρος έμεινε τόσο εντυπωσιασμένος από την απόδοση του συγκροτήματος, που ειδοποίησε το αφεντικό του εκείνη τη νύχτα, για να υπογράψουν τους Pantera στην συγκεκριμένη εταιρεία.

Ο Ρος για την απόδοση:

> 
> "Μέχρι το τέλος του πρώτου τραγουδιού, το σαγόνι μου ήταν στο πάτωμα. Η δυναμική της συναυλίας - η στάση και η μουσικότητα - με παρέσυρε. Βασικά, θα έπρεπε να είσαι ηλίθιος για να μην νομίζεις ότι είναι καταπληκτικοί. Δηλαδή, πώς θα μπορούσατε να τους δείτε, και να μην σκεφτείτε, ω Θεέ μου!".
> 
> 

Η "Atco" δέχτηκε το συγκρότημα και στο τέλος του 1989, ξεκίνησαν την σύνθεση και ηχογράφηση το νέου τους δίσκου στο "Pantego Sound Studio". Το συγκρότημα υιοθέτησε νέο ήχο και στάση και οι συνθέσεις που θα αποτελούσαν το "*Cowboys from Hell*", φανέρωσαν μία πιο σκοτεινή θεματολογία, ενώ η κιθάρα ήταν ιδιαίτερα βαριά, παρά το γεγονός ότι κατά διαστήματα επανέρχονταν στο hair metal ύφος. Οι Pantera ηχογράφησαν τα "*Cowboys from Hell: The Demos*", ένα ντέμο άλμπουμ σε δική τους παραγωγή, το οποίο αποτελούνταν από έντεκα κομμάτια, δέκα εκ των οποίων συμπεριλήφθηκαν στο άλμπουμ. Τα τελευταία δύο κομμάτια που γράφτηκαν ήταν τα "*Clash With Reality*" και "*Primal Concrete Sledge*", ενώ ένα τραγούδι με τίτλο "*The Will to Survive*" απορρίφθηκε κατά τα αρχικά στάδια των ηχογραφήσεων.

Τα μέλη του συγκροτήματος αισθανόταν σίγουροι για το υλικό και τους εαυτούς τους, έχοντας την αίσθηση ότι έκαναν το είδος του άλμπουμ που ήθελαν. Ένα σημαντικό κομμάτι που προέκυψε κατά τη διάρκεια της σύνθεσης ήταν το "*Cemetery Gates*", μια επτάλεπτη μπαλάντα που ήταν το πρώτο τραγούδι που φανέρωσε ταυτόχρονα την πολυμορφία τους και φωνητικό εύρος του Άνσελμο. Παρά το γεγονός ότι είχαν ήδη ηχογραφήσει τέσσερα άλμπουμ πριν από το "*Cowboys from Hell*", οι Pantera θεώρησαν ότι αυτό ήταν το πραγματικό τους ντεμπούτο, σε συνεργασία με έναν επαγγελματία παραγωγό και μια μεγάλη δισκογραφική εταιρεία για πρώτη φορά, δημιουργώντας μουσική και όχι απλά αντιγράφοντας παρόμοια συγκροτήματα με σκοπό να ανεβάσουν την δημοτικότητα τους.

Εξώφυλλο
--------

Το εξώφυλλο απεικονίζει το συγκρότημα σε ένα γραφικό σαλούν της αμερικάνικης δύσης. Ο Dimebag Darrell απεικονίζεται στο κέντρο όπου παίζει κιθάρα, ενώ ο Vinnie Paul μετράει τα χρήματά του, ο Rex Brown ακουμπάει πάνω στο μπαρ και ο Phil Anselmo κάνει άλμα στον αέρα προς τα αριστερά του Brown. Ο Anselmo δήλωσε ότι πήδηξε από ένα σκαμνί για να φτάσει ψηλά στον αέρα. Είπε, επίσης, ότι του πήρε περίπου δέκα φορές μέχρι οι εικονολήπτες να βγάλουν τη φωτογραφία στο επιθυμητό στυλ.

Εμπορική επιτυχία
-----------------

Το άλμπουμ κυκλοφόρησε στις 24 Ιουλίου 1990 και ήταν διαθέσιμο σε κασέτα, CD, δίσκο βινυλίου και μια περιορισμένη έκδοση (ίδιο άλμπουμ, αλλά σε ένα μεγάλο κουτί). Το άλμπουμ αποτέλεσε τον λόγο της έκρηξης της δημοτικότητας τους και έγινε ο πρώτος τους δίσκος που μπήκε στα αμερικάνικα τσαρτ το 1992, φτάνοντας στο # 27 του "Top Heatseekers" του Billboard. Τον Μάρτιο του 1995, το άλμπουμ μπήκε στα σουηδικά τσαρτ για μία εβδομάδα και κατάφερε να ανέβει μέχρι το # 46. Έκτοτε, κατάφερε να βραβευθεί ως χρυσός δίσκος (500.000 αντίτυπα) αλλά και πλατινένιος (1.000.000 αντίτυπα) στις Ηνωμένες Πολιτείες, καθώς και χρυσός στο Ηνωμένο Βασίλειο για πωλήσεις ύψους 100.000 αντιτύπων.

Λίστα Τραγουδιών
----------------

1. Cowboys from Hell - 4:07
2. Primal Concrete Sledge - 2:13
3. Psycho Holiday - 5:19
4. Heresy - 4:46
5. Domination - 5:04
6. Cemetery Gates
7. Shattered - 3:21
8. Clash with Reality - 5:16
9. Medicine Man - 5:14
10. Message in Blood - 5:10
11. The Sleep - 5:47
12. The Art of Shredding - 4:20

Θέσεις τσαρτ
------------

***Cowboys from Hell*** *(άλμπουμ)*

***Επίσημη κυκλοφορία: 24 Ιουλίου 1990***

| **Χώρα** | **Θέση** |
| --- | --- |
| **Σουηδία** | **46** |
| **Ηνωμένες Πολιτείες** | **117** |

Βραβεία
-------

***Cowboys from Hell*** *(άλμπουμ)*  

Ηνωμένες Πολιτείες (*RIAA Certification*): Πλατινένιος   

Ηνωμένο Βασίλειο (*BPI Certification*): Χρυσός

Τα μέλη των Pantera
-------------------

* Φωνητικά: Phil Anselmo
* Ρυθμική κιθάρα, Σόλο κιθάρα: Diamond Darrell
* Μπάσο: Rex Rocker
* Ντραμς: Vinnie Paul

***Συνθέσεις***

* Όλα τα τραγούδια γράφηκαν από τους Pantera.

Παραπομπές
----------

1. ↑  Discography Pantera - Swedish Charts Portal
2. ↑  Pantera | Awards | AllMusic
3. ↑  RIAA certifications
4. ↑  «Certified Awards - BPI». Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 10 Μαρτίου 2015.

Πηγές
-----

* Cowboys from Hell - Pantera | Songs, Reviews, Credits, Awards | AllMusic
* Pantera - Cowboys from Hell (album review) | Sputnikmusic
* Pantera - Cowboys from Hell - Encyclopaedia Metallum: The Metal Archives

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Pantera |
| --- |
|  |
| 
* Dimebag Darrell
* Vinnie Paul
* Phil Anselmo
* Rex Brown
* Tommy Bardford
* Terry Glaze
* Donnie Hart
* Tommy Bradford
 |
|  |
| Ηχογραφήσεις σε στούντιο | 
* *Metal Magic* (1983)
* *Projects in the Jungle* (1984)
* *I Am the Night* (1985)
* *Power Metal* (1988)
* *Cowboys from Hell* (1990)
* *Vulgar Display of Power* (1992)
* *Far Beyond Driven* (1994)
* *The Great Southern Trendkill* (1996)
* *Reinventing the Steel* (2000)
 |
|  |
| Ζωντανές ηχογραφήσεις | 
*Official Live: 101 Proof* (1997) |
|  |
| Συλλογές | 
* *Driven Downunder Tour '94 Souvenir Collection* (1994)
* *The Singles 1991–1996* (1996)
* *The Best of Pantera: Far Beyond the Great Southern Cowboys' Vulgar Hits!* (2003)
* *1990-2000: A Decade of Domination* (2010)
 |

 |